SS501 (խումբ)

SS501 (կարդացվում է որպես «Դաբլ Էս ֆայվ օն ուան»), իր ողջ գործունեության տարիներին հարավկորեական հայտնի խմբերից մեկը, որը կազմված էր 5 հոգուց։ 5 տարիների ընթացքում (2005 - 2010) խումբը պրոդյուսավորվել է DSP Entertainment լեյբլի կողմից ու հայտնի է դարձել ոչ միայն հայրենիքում, այլ նաև ամբողջ Ասիայում։ Մի քանի անգամ առաջարկ է ստացել գործունեություն սկսել ԱՄՆ-ում։ Խմբի շատ երկրպագուներ ոչ միայն արևելքում են (Կորեա, Ճապոնիա, Թաիլանդ, Վիետնամ,Թայվան Չինաստան) այլ նաև ամբողջ աշխարհում։

Խումբը Ճապոնիայում իր գործունեությունն է իրականացրել համագործակցելով Pony Canyon լեյբլի հետ։

Խմբի անվանումը՝ «SS501» բացատրվում է հետևյալ կերպ. աստղային (ըստ հայտնիության) երգիչներ որպես հինգը մեկին՝ «Star Singers — Five on One»:

Ֆան ակումբը կոչվում է Triple S (Եռակի էս) (3S նշանակում է՝ Super Star Supporters)։ Ֆան ակումբի պաշտոնական գույնն է կանաչը :

2010 թվականին խմբի անդամները զբաղվում են մենակատարային գործունեությամբ։ Խմբի կազմալուծման մասին պաշտոնական տեղեկություն չի եղել։ Միայն 2015 թվականի դրությամբ հայտնի է դարձել, որ խումբը հնարավոր է վերականգնվի, միայն թե 3 մասնակցով, քանի որ մնացած երկուսը բանակում են։

Խմբի կազմ

Կարիերա

2005 թվական 
Խումբն իր հայրենիքում առաջնելույթ է ունեցել 2005 թվականի հունիսի 8-ին «Warning» սինգլով (ելիզը կայացել է մայիսի 26-ին)։ Երկրորդ սինգլը՝ «Snow Prince» թողարկվել է նույն թվականի վերջին (դեկտեմբերի 10)։

Որպես «Լավագույն բոյ բենդ» SS501-ը ստացել է երեք մրցանակ՝ 2005 թվականի նոյեմբերի 27-ին «M.net KM Music Festival»-ի կողմից, 2005 թվականի դեկտեմբերի 29-ին «SBS Gayo DaeJeon»-ի կողմից և 2005 թվականի մայիսի 31-ին «MBC 10th Gasoo Gayojae»-ի կողմից։

2006 թվական 
2006 թվականի մեծ մասում խմբի գործունեությունը դադարեցված էր (սակայն Ճապոնիայում նրա երկրպագուների թիվը աճում էր) Յոն Սենի՝ գլխավոր վոկալիստի, կոկորդի հետ կապված խնդիրների պատճառով։ Պահանջվեց վիրաբուժական միջամտություն ու ժամանակ վերականգման համար։

2006 թվականի երկրորդ կեսին Օսակայում տեղի ունեցավ նրանց առաջին համերգը «Step Up» անունով։ Տարվա վերջում նրանք վերադարձան Կորեա ու սկսեցին զբաղվել առաջին՝ «Volume 1 — S.T 01 Now», ալբոմի առաջխաղացմամբ, որը թողարկվել էր նոյեմբերի 10-ին։ Նրա մեջ ներառվել են «Unlock» և «Four Chance» («4chance») երգերը։

Խթանելով ալբոմի առաջխաղացմանը, խումբը շատ ելույթներ է ունեցել տարբեր երաժշտական ծրագրերում ու հաղորդումներում, նկարահանվել է «SOS» հաղորդման մեջ M.Net հեռուստաալիքի եթերում։

Ինչպես նաև SS501-ը մասնակցել է «Կեր շնաձկան համար» մուլտֆիլմի հնչյունավորման մեջ։

Որպես «Լավագույն պարային խումբ» խումբը 2006 թվականի նոյեմբերի 2-ին արժանացել է «M.net KM Music Festival» մրցանակին, իսկ «Համացանցի օգտատերերի շրջանակում ամենահայտնի խումբ» դեկտեմբերի 29-ին արժանացել է «SBS Gayo DaeJeon» մրցանակին։

2007 թվական 
2007 թվականի հունվարի 28-ին SS501 խումբը «Four Chance» երգի համար արժանացել է «Համացանցի օգտատերերի կողմից երաժշտական համակրանք» (Mutizen) մրցանակին «SBS Inki Gayo» կողմից։

Ավելի ուշ խումբը առաջնելույթ է ունեցել Ճապոնիայում։ Ճապոնիայում կազմավորվում է ֆան ակումբ, որը ստանում է «Triple S Japan» անվանումը։ Ակումբի ու խմբի հանդիպումը կայանում է մարտի 25-ին։ Այդ ամսաթիվը հանդիսանում է ֆան ակումբի աջառնելույթի պաշտոնական ամսաթիվը։

Առաջին ճապոնական սինգլ Kokoro-ն ներառում էր երգեր բոլորի կատարմամբ, և նաև յուրաքանչյուրից մենակատարային երգեր։ Սինգլը թողարկումից անմիջապես հետո հայտնվեց Oricon հիթ-շքերթի 5-րդ, իսկ մի քանի օր հետո 3-րդ հորիզոնականում։

2008 թվական 
2008 թվականին SS501-ը վերադառնում է Կորեա և մարտի 8-ին թողարկում է «Deja Vu» սինգլը։ Նույնանուն երգով նրանք ելույթ են ունենում M.Net երաժշտական հեռուստաալիքի M!Countdown հաղորդման ժամանակ։ Այնուհետև թողարկվում է Song For You սինգլը։ Հունիսի 6-ին «Music Bank»-ի ժամանակ կայացած վերջնական ելույթից հետո նրանք վերադառնում են իրենց ճապոնական ծրագրին։

Խմբի ավագի հետ զուգահեռ Պակ Չոն Մինը Դենի Զուկոյի դերում մասնակցում է համաշխարհային հանրաճանաչություն ստացած բրոդվեյան «Grease» մյուզիքլի կորեական ներկայացման բեմադրմանը։

Ծանրաբեռնված գրաֆիկի պատճառով Հյուն Ջունգն ու Չոն Մինը չեն կարողանում մասնակցել նոր «U R Man» մինի ալբոմի ձայնագրմանը (թողարկվել է 2008 թվականի մայիսի 28-ին)։ Այդ պատճառով այն թողարկվում է որպես ենթախմբի ալբոմ, որը չի ազդում որակի վրա։

2008 թվականի մարտի 4-ին «Japan Gold Disc Award»-ի կողմից SS501-ը ստացել է «Նոր արտիստների լավագույն տասնյակ»-ի ճանաչում, իսկ «Asia Song Festival»-ի ժամանակ արժանացել է «Լավագույն Ասիական արտիստ» մրցանակին։

2009 թվական 
Ենթախմբի ալբոմի գլխավոր երգը հայտնվում է «Տղաներ՝ ծաղիկներից գեղեցիկ» ֆիլմի դրվագներից մեկում։ Այդ դորաման հայտնիություն է բերել ոչ միայն խմբի ավագին, այլ նաև ամբողջ խմբին։ Դրա պատճառով էլ SS501-ի վերակազմավորումը ակնկալվում էր հին ու նոր երկրպագուներով ու անհամբերությամբ։

Մայիսի 13-ին խումբը թողարկել է ճապոնական «All My Love» ալբոմը ու աջակցելով դրան, ուղևորվում են Ճապոնիայում շրջագայության։ Ամռանը (2009 թվականի հուլիսի 8-ին) թողարկվում է կորեական «Collection» մինի ալբոմը, որի մեջ ներառվում են մենակատարային ստեղծագործություններ և նկարահանվում է նույնանուն տեսահոլովակ դորամա։

Օգոստոսի 1-ին սկիզբ է առնում «Առաջին ասիական շրջագայություն»-ը, որի ժամանակ խումբը ելույթ է ունենում Սեուլում, Տոկիոյում, Թայվանում, Շանհայում և Հոնգկոնգում։

Հոկտեմբերի 20-ին թողարկվում է «Rebirth» մինի-ալբոմը, որով SS501-ը վերադառնում է կորեական բեմ։ Այդ ալբոմից այն երգը, որի առաջխաղացմանը նպաստում էր խումբը, ստացել է երկու մրցանակներ «Music Bank»-ում և մեկ մրցանակ «InkiGayo»-ում որպես «Շաբաթվա ընտրյալ»։

«Սեուլի երաժշտություն» մրցանակաբաշության ժամանակ խումբն արժանացել է երկու մրցանակի՝ «Հալյու» անվանակարգում (Hallyu — Կորեայի փոփ մշակույթի թափանցումը այլ երկրներ) և Bonsang, որը ստանում են 10 լավագույնները։

Մարտի 28-ին «Cyworld»-ի թվային երաժշտության 32-րդ մրցանակաբաշխության ժամանակ «Տղաներ` ծաղիկներից գեղեցիկ» ֆիլմի սաունդթրեքը դառնում է «Ամսվա երգ»։ Ինչպես նաև այդ երգը արժանացել է «M.net Asian Music Awards»-ի «Լավագույն սաունդթրեք» մրցանակը։

2009 թվականին խումբը ստացել է ևս մեկ մրցանակ՝ «Yahoo Asia Buzz Award: Asia Top Buzz International Group Award»:

2010 թվական 
Առաջին Համաշխարհային շրջագայության շրջանակներում փետրվարին կայանում է համերգ Բանգկոկում և կրկնողական ևս մեկ համերգ Սեուլում։

Խմբի վերադարձը դեպի մեծ բեմ երկար դադարից հետո կայանում է մայիսի վերջին «Dream Concert»-ի ժամանակ, սակայն հեռուստատեսությամբ ցուցադրելիս խմբի ելույթը կտրում են։

Մայիսին թողարկվում է «Destination» մինի ալբոմը, իսկ հունիսի առաջին կեսին խումբը խթանում է երգի առաջխաղացմանը երաժշտական հաղորդումների ժամանակ և ստանում «Music Bank»-ի երկու մրցանակ։

Այս ելույթների հաջորդականությունն ավարտվում է մինի ֆանմիտինգով «tvN Music Show Newton»-ի ժամանակ, սակայն ոչ լավ նոտայի վրա։

Հուլիսին պարզ է դառնում, որ Կիմ Հյուն Ջունգը լքել է «DSP» ու պայմանագիր է կնքել «Keyeast» գործակալության հետ։ Իսկ հուլիսին նա սկսում է նկարահանվել «Itazura na Kiss — Playful Kiss» մանգայի կորեական էկրանավորման մեջ։

Դորաման էկրաններին է հայտնվում սեպտեմբերի 1-ից, սակայն ամբողջ հեռարձակման ժամանակ ունենում է ցածր վարկանիշներ, որի պատճառով նախատեսված 20 սերիայի փոխարեն ցուցադրվում է 16-ը։

Օգոստոսի 10-ին հայտնի է դառնում, որ Պակ Չոն Մին ևս դադարեցնում է «DSP»-ի հետ պայմանագիրն ու նոր պայմանագիր կնքում «CNR Media»-ի հետ ծրագրավորելով նոր ալբոմի թողարկումը։

«CNR Media»-ն իրենից ներկայացնում է դորամաներ թողարկող թայվանական «Comic-Ritz»-ի ու կորեական «Roy Media»-ի միավորումը։

Օգոստոսին նոր պայմանագիր է ստորագրում նաև Կիմ Հյոն Ջունը։ Նրա նոր գործակալությունը դառնում է «S-Plus Entertainment»-ը։

Մնացած անդամները՝ Կիմ Կյու Ջոն ու Հո Յոն Սենը, պայմանագիր են ստորագրում «B2M Entertainment»-ի հետ։

2011 թվականից մինչև ներկա 
Խմբի առանձին անդամների կարիերան տարբեր կազմակերպություններում սկսում է շատ տարբեր ձևերով. Հո Յոն Սենն ու Կիմ Կյու Ջոնը ուղևորվում են ամբողջ Ասիայում իրականացվող ֆան միտինգների, Կիմ Հյոն Ջունը մասնակցում է ճապոնական «Cafe-In» մյուզիքլում, Պակ Չոն Մինը ձայնագրում է նոր միանակատարային ալբոմ, որի ռելիզը նախատեսվում էր 2010 թվականի նոյեմբերին, սակայն հետաձգվում է երկրի քաղաքական դրության պատճառով, իսկ Կիմ Հյուն Ջունգը հիմնականում զբաղվում է վոկալով ու գովազդային ծրագրերով։

Առաջինն իր մենակատարային կարիերան է սկսում Պակ Չոն Մինը, հունվարի 19-ին թողարկելով «Not Alone» երգի տեսահոլովակն ու նույնանուն սինգլը՝ հունվարի 20-ին։ Հատկանշական է, որ սկավառակի գլխավոր երգի թեման ոչ թե սիրային էր, ինչպես կորեական շոու բիզնեսի շատ երգեր, այլ ուներ սոցիալական բնույթ, բարձրացնելով այն մարդկանց խնդիրները, ովքեր այս կամ այն պատճառով իրենց զգում են հասարակությունից անջատ։ Ավարտելով իր առաջնելույթային պրոմոշրջագայությունը Կորեայում, Չոն Մինն ուղևորվում է Ճապոնիա։

Հաջորդ իր մենակատարային կարիերան սկսողը Կիմ Հյոն Ջունն էր՝ 2011 թվականի մարտին նկարահանելով իր «My Girl» սինգլի երկու երգերի տեսահոլովակներ։

Երրորդը լինում է Հո Յոն Սենը իր «Let It Go» մինի ալբոմով, որը թողարկվել է մայիսի 12-ին՝ տեսահոլովակի ռելիզի հաջորդ օրը։ Գլխավոր երգի ձայնագրման ու նաև տեսահոլովակի նկարահանմանը մասնակցել է «Spica» խմբի երգչուհի Պակ Ջու Հյունը։ Եվս մեկ թրեք («Rainy Heart») ձայնագրվել է Կյու Ջոնի մասնակցությամբ։ Այսպիսով, Յոն Սենի առաջնելույթը փորձերի ժամանակ ստացած վնասվածքի պատճառով տեղի է ունենում ավելի ուշ, քան նախատեսված էր։

2011 թվականի մայիսի 31-ին կայանում է Կիմ Հյուն Ջունգի առաջնելուհթը։ Սկզբնապես կայանում է «Please» տեսահոլովակի ռելիզը, իսկ հետո երկրորդ «Break Down» տեսահոլովակի (հունիսի 7) և մինի ալբոմի (հունիսի 8) ռելիզները։ Երկրպագուների համար անսպասելի է լինում Հյուն Ջունգի վոկալի խոստացված լավացման փոխարեն այդոլի ոճի մեջ կտրուկ փոփոխությունը։

Մինչ կոլլեգաները առաջնելույթներ են ունենում երաժշտական բեմերի վրա, Կիմ Կյու Ջոնը մասնակցություն է ունենում կորեական «Goong» մյուզիքլի ներկայացմանը Ճապոնիայում։

Ըստ Հյոն Ջունի հայտարարության, այն բանից հետո, երբ կավարտվեն խմբի տղաների սեփական ծրագրերի առաջխաղացումները, խումբն ամենայն հավանականությամբ նորից կվերամիավորվի։

Կորեական ու ճապոնական «Lucky guy» հաջողակ ալբոմի ու ամբողջ Ասիայում Կիմ Հյուն Ջունգի հանրաճանաչության մեծացումից հետո նրան առաջարկում են «Քաղաքի գրավումը» («City Conquest») դորամայում գլխավոր դեր։ Նրա հերոսն ատում է հորնը, ով թողել է իրեն ու իր մորը, երբ նա փոքր էր։ Դրա պատճառով նա ցանկանում է վրեժ լուծել այն հասարակությունից, որը ոչնչացրել է իր ու իր ընտանիքի կյանքը։ Սակայն, երբ խոսքը սիրո մասին է, նա դառնում է անօգնական։ Նրան այդ դերն առաջարկում են ապրիլին, իսկ նկարահանումները սկսվում են ամռանը։ Դորամայի հեռարձակումը նախատեսվել էր 2013 թվականի սկզբին։

Հո Յոն Սենը միանում է KBS2 հեռուստաալիքով հեռարձակվող «Ինձ պետք է փերի» կատակերգության դերասանական կազմին։ Նրա զուգընկերուհին է դառնում երգչուհի ChaNapa-ն, ով Յոն Սենի առաջին սերն է։ Նա լքում է աղջկան, որպեսզի շարունակի իր պրոֆեսիոնալ երգչի կարիերան, սակայն վերադառնում է ChaNapa-ի մոտ հաջողության հասնելուց հետո։ Նրա հերոսի անունը ևս Հո Յոն Սեն է, սակայն նրան անվանում են Կակի։

Կիմ Հյոն Ջունը նկարահանվում է իր առաջին դորամայում՝ «Նա խելագարված է» անունով, որտեղ նրա հերոսը այդոլ Կան Մինն է։

2012 թվականի հունիսին B2MEntertainment-ը հայտարարում է, որ Կիմ Կյու Ջոնը պետք է անցնի պարտադիր զինվորական ծառայություն հուլիս ամսից։ Հունիսի 3-ին Կյու Ջոնն անց է կացնում վերջնական «Thank U ThanKYU» հանդիպումը Triple S-ի հետ Յոնսեյ համալսարանում, որտեղ հաճախել են նաև խմբի մյուս անդամները։ Երկու տարիների ընթացքում առաջին անգամ SS501-ի կազմը նորից միավորվում է ընդհանուր միջոցառման ժամանակ։

Դեկտեմբերի 12-ին Կիմ Հյոն Ջունգը թողարկում է ճապոնական «UNLIMITED» ալբոմը։ Դեկտեմբերի 19-ին թողարկվում է Պակ Չոն Մինի առաջին ճապոնական «Midnight theatre» ալբոմը։

2012 թվականին Հո Յոն Սենը արժանանում է «Korea Fulfillment Awards» մրցանակին։

2015 թվականի մայիսի 12-ին Կիմ Հյոն Ջունգն մեկնում է պարտադիր զինվորական ծառայության։ Նորից վերամիավորման նախնական ամսաթիվը 2017 թվականի փետրվարի 11-ն է։

Սկավառակագրություն

Տեսահոլովակագրություն 
 Warning
 Never Again
 Everything
 Snow Prince
 Fignter
 Unlock
 For Chance
 Coward (Տարբերակ 1)
 Coward (Տարբերակ 2)
 Կիմ Հյուն Ջունգ, Կիմ Կյու Ջոն և 2Shai — She Laughed
 Eru և Կիմ Հյուն Ջունգ — Black Glasses
 Love That Cant Be Erased («Surgeon Bong Dal Hee» OST)
 Kokoro
 Distance
 Deja Vu
 A Song Calling for You (Remix)
 Անանուն արտիստներ և SS501 — Take My Hand
 Lucky Days
 You Are My Heaven
 If We Are Together («Strongest Chil Woo» OST)
 Find
 Gase («Page 198 Movie» OST)
 Ենթախումբ — U R Man
 L.E.O և Կիմ Հյոն Ջուն — Love Train
 Because I’m Stupid («Boys Over Flowers» OST)
 Կիմ Հյոն Ջուն և Միսո — Mars Men, Woman Venus
 Sometimes (BOF OST — F4 Special Edition 3)
 Play («Haptic Mission 2»)
 Կիմ Կյու Ջոն և Կիմ Դոն Հի— Woman Is Just Like That
 Collection
 Կիմ Ջուն (T-MAX) և Կիմ Հյուն Ջունգ — Jun Be O.K.
 Love Like This
 Հո Յոն Սեն — I Erase Tears («Friend, Our Legend» OST)
 Cho PD և Կիմ Կյու Ջոն — Music («Break» OST)
 Գամմի, Չոն Րյո Վոն և Կիմ Հյուն Ջունգ — Like A Man
 Love Ya
 Let Me Be The One
 Կիմ Կյու Ջոն — Confession («Superstar» OST)
 Կիմ Հյուն Ջունգ — One More Time («Playful Kiss» OST)

Աղբյուրներ 
 Խմբի կայքը (DSP Entertainment)
 Կիմ Հյուն Ջունգի էջը Keyeast կայքում 
 Сайт Կիմ Հյուն Ջունգի կայքը
 Сайт Կիմ Հյոն Ջունի կայքը 
 Պակ Չոն Մինի կայքը 
 Հո Յոն Սենի կայքը 
 Կիմ Կյու Ջոնի կայքը 

Հարավկորեական երաժշտական խմբեր
Քեյ փոփ երաժշտական խմբեր